google/wiki40b huggingface dataset:
John Hollington Grayburn

Leftenan John Hollington Grayburn adalah seorang pegawai Inggeris yang diberikan anugerah pingat Victoria Cross sebagai penghargaan keberaniannya yang luar biasa semasa pertempuran di Jambatan Arnhem dalam Operasi Market-Garden
Leftenan Grayburn berumur 26 tahun dan berkhidmat sebagai pemimpin 2 Platun, Kompeni A, 2 Para semasa pertempuran di Jambatan Arnhem. Dia menunjukkan keberanian luar biasa memimpin anggotanya semasa menyerbu Jambatan Arnhem. Walaupun cedera dan dalam kesakitan, serta tidak tidur, semangat Leftenan Grayburn tidak pudar.
Dia sentiasa memberikan dorongan kepada anggota-anggotanya untuk tetap bertahan. Pada 20 September 1944, pihak Jerman cuba membinasakan Jambatan Arnhem. Leftenan Grayburn membuat serangan balas dan memusnahkan bahan-bahan letupan yang diletakkan. Semasa membalas tembakan kereta kebal sambil mempastikan anggota-anggotanya sampai ke tempat perlindungan, dia terkena tembakan jarak dekat mesingan dari kereta kebal dan dia terbunuh.
Pingat Victoria Crossnya menjadi pameran di Muzium Askar Payung Terjun di Aldershot.
Koi no Mahou wa Habibi no Bi!

恋の魔法はハビビのビ！ (Romaji: Koi no Mahou wa Habibi no Bi!) ialah lagu kedua didalam single ketiga Kusumi Koharu, Happy Tsukushima Kirari starring Kusumi Koharu (Morning Musume). Ia juga lagu keempat didalam album mini Kirarin Revolution Song Selection Vol. 2 versi Hikaru, Hagiwara Mai yang menyanyikannya.
Ia juga terdapat dalam album kedua Kusumi Koharu, Kirarin Land.
Hellingen

Hellingen merupakan sebuah kawasan perbandaran terletak di daerah Hildburghausen, Thüringen, Jerman.
Niwari, Tikamgarh

Demografik 2001

Menurut bancian India pada tahun 2001, Niwari memiliki bilangan penduduk seramai 20,711. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Niwari memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 61% lelaki dan 39% wanita mampu membaca. 7% dari populasi berusia di bawah 6 tahun. (2001)
Kampung Tebing Tinggi, Temerloh

Poskod

Poskod yang digunakan di Kampung Tebing Tinggi, Temerloh, Pahang ialah 28000.
.hn

.hn adalah domain peringkat tinggi kod negara Internet untuk Honduras.
Stakendorf

Stakendorf merupakan sebuah kawasan perbandaran terletak di daerah Plön, Schleswig-Holstein, Jerman.
Hollingstedt, Dithmarschen

Hollingstedt merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Sadasari

Poskod

Poskod yang digunakan di Sadasari adalah 45462. Terdapat 14 buah desa di dalam daerah kecamatan Argapura.
Pokok Bunga Melur

Nama lain

Melur dalam bahasa-bahasa lain seperti (Itali:jasminum), (Portugis: jasmim), (Sepanyol: Jasminum), (Perancis: Jasmin), (Hawaii: pikake atau pikaki), (Indonesia:Melati), (Tamil: Mallipu), (Hindi: Mogra), (Tagalog: Sampaguita), (Sanskrit: Mallika).
Manakala panggilan Melur dalam etnik-etnik di Indonesia ialah Menuh (Bali), Meulu cut atau Meulu China (Aceh), Menyuru (Banda), Melur (Gayo dan Batak Karo), Manduru (Menado), Mundu (Bima dan Sumbawa) dan Manyora (Timor), serta Malete (Madura).

Kegunaan

Kebanyakan pokok ini boleh didapati dijadikan sebagai tanaman hiasan dilaman rumah terutamanya di benua Asia.
Di sesetengah negara di dunia, esen haruman bunga melur ini dijadikan dan dicampur untuk bahan minuman. Di China, bunga melur disatukan untuk dijadikan teh herba. Melur jenis jasminum sambac, selalunya diguna sebagai bahan bauan bersama dengan teh, dimana ia dijadikan bahan haruman bauan teh hijau dan kekadang untuk teh Oolong. Penggunaan teh Melur sesuai dipasangkan dengan makanan seperti makanan pedas dan tenusu 
Pati bunga melur kebanyakannya dijadikan bahan wangian badan seperti Donna Karan Cashmere Mist dari DKNY. Di Itali, melur casablanca (jasmine officinalle) yang disebut Spansish Jasmine ditanam pada 1692 untuk dijadikan wangian badan. Pada 1665 bunga melur putih (jasminum sambac) pula diperkenalkan oleh Duke Casimo de’ Meici di England. Pada 1919 pula, ditemukan melur jenis jasminum parkeri di kawasan barat laut India.

Keagamaan

Kebanyakan penganut Hindu, akan memberi kalungan bunga melur sebagai tanda pemberian dan pengorbanan diri kepada tuhan-tuhan mereka. Bunga-bunga melur ini, akan dijadikan satu bentuk kalungan dan kemudiannya dikalungkan pada berhala mereka.

Kebudayaan

Pada tahun 1937, Filipina mengambil bunga melur jenis jasminum sambac dijadikan bunga kebangsaan , dan Indonesia pada tahun 1990. Semasa pemilihan bunga kebangsaan Malaysia, bunga melur juga disenaraikan, namun bunga raya telah memenangi undian ramai sebagai bunga kebangsaan Malaysia.
Di Thailand, bunga melur melambangkan keibuan.
Di Malaysia, bunga melur dijadikan selitan didalam lagu kanak-kanak Air Pasang Dalam dan menjadi ilham kepada satu lagu ciptaaan P.Ramlee iaitu Bunga Melor. Melur juga digunakan sebagai nama wirawati dalam cerita klasik Batu Belah Batu Bertangkup, bersama adiknya Pekan (juga nama sejenis bunga).
Bagi India dan sesetengah Melayu (dahulu), terutamanya wanita dan gadis, penggunaan bunga melur diselitkan di bahagian sangul rambut sebagai perhiasan kepala pada upacara dan majlis tertentu.
Selah

Selah atau Sala atau Shalikh dalam kitab Kejadian dari Kitab Suci Ibrani dan Alkitab, adalah salah satu anak dari Arpakhsad dan isterinya yang tidak disebutkan namanya. Nama Selah disebut sepuluh kali dalam Alkitab, enam kalinya di kitab Kejadian, tiga kali di I Tawarikh dan sekali di dalam kitab Lukas (dengan nama Salmon - "anak Eber, anak Salmon").
Ia mempunyai seorang anak yang bernama Eber pada usia 30 tahun  dan hidup hingga mencapai usia 433 tahun.
Melalui keturunan Selah dilahirkanlah Abraham (Nabi Ibrahim a.s.), Nabi Daud a.s., hingga akhirnya menurunkan Yesus. Menurut ahli sejarawan Islam juga , dari keturunan Selah ini juga akhirnya telah turunnya Nabi Muhammad SAW. Hal ini kerana Nabi Muhammad SAW juga datangnya dari sub keturunan Nabi Ibrahim a.s.
Lenggong

Kaji purba

Lembah Lenggong merupakan tapak arkeologikal di mana wujudnya bukti-bukti penempatan manusia semenjak zaman Paleolitik telah ditemui. Tapak-tapak arkeologikal penting termasuk Kota Tampan, Bukit Jawa di Kampung Gelok dan Kampung Temelong. Penemuan arkeologikal paling terkenal di Lenggong adalah Orang Perak (Perak Man), rangka peninggalan berusia 11,000 tahun yang ditemui pada 1990. Peralatan batu berusia 100,000 tahun telah digali dekat Kampung Geluk dan Kampung Temelong. Di sana telah telah ditemui bukti bahawa Gua Harimau merupakan tapak penghasilan peralatan gangsa semasa Zaman Gangsa. Terdapat juga Muzium Arkeologi Lenggong di Kota Tampan di mana artifak yang digali dari kawasan sekitar dipamerkan. Muzium itu terletak dalam lingkungan satu ladang kelapa sawit di jalan dari Kuala Kangsar ke Gerik (atau Grik).
Pada 2 Julai 2012, UNESCO telah mewartakan Warisan Arkeologi Lembah Lenggong sebagai salah satu dari Tapak Warisan Dunia UNESCO. Warta pemasyhuran telah dikeluarkan oleh Jawatankuasa Warisan Dunia UNESCO.

Orang Perak

Rangka manusia paling tua ditemui di Malaysia terdapat di Lenggong. Lokasinya yang tepat adalah di Gunung Gua Runtuh, sebuah gua tempat persemandian terakhirnya yang terletak di Bukit Kepala Gajah di Lembah Lenggong di Ulu Perak. Rangka tersebut merupakan seorang lelaki dengan satu ketinggian kira-kira 157 cm, yang berusia sekitar 50-an. Ia ditemui pada 1991 dan rangka tersebut telah dikenal tarikh sebagai berusia sekitar 11,000 tahun. Pada tahun 2004, satu lagi rangka telah dijumpai di Teluk Gua Kelawar di Lenggong, Perak oleh satu pasukan ahli arkeologi dari Universiti Sains Malaysia (USM). Kali ini ia adalah adalah 'Wanita Perak' dengan ketinggian 148 cm dan dipercayai berusia 40-an.

Perkakasan batu

Satu kawasan pengeluaran peralatan batu yang tidak diganggu di mana peralatan kerikil dihasilkan dengan menggunakan alat seperti andas dan tukul batu telah digali di tapak arkeologikal Kota Tampan. Bengkel ini bertarikh semenjak 75,000 tahun dahulu.

Masakan

Lenggong adalah juga masyhur kerana hidangan ikan air tawarnya. Makanan istimewa tempatan adalah pekasam, iaitu ikan yang diperap bersama garam dan beras bakar, dan biasanya diperam dalam tempayan selama dua minggu.Kebebe jugta merupakan makanan tradisi Lenggong dan Daging masak hitam turut bersal dari lenggong
Linguistik pengiraan

Asal

Linguistik pengiraan sebagai satu bidang mendahului kecerdasan buatan, satu bidang yang ia sering digolongkan. Ia berasal daripada usaha-usaha di Amerika Syarikat pada dekad 1950-an untuk menterjemahkan teks bahasa-bahasa lain ke dalam bahasa Inggeris, khususnya jurnal-jurnal saintifik Rusia, melalui komputer. Oleh sebab komputer mempunyai keupayaan untuk membuat matematik yang rumit dengan lebih cepat dan tepat berbanding dengan manusia, adalah dianggap bahawa komputer tidak lama lagi akan mencapai keupayaan yang sama untuk memproses bahasa apabila perincian-perincian teknikal dapat diatasi.
Apabila penterjemahan mesin (juga dikenali sebagai "penterjemahan mekanik") gagal untuk menghasilkan terjemahan yang tepat, masalah itu telah diakui jauh lebih rumit daripada apa yang dianggap sebelum itu. Linguistik pengiraan telah dilahirkan sebagai nama untuk sebuah bidang kajian yang baru yang menumpukan pada perkembangan algoritma dan perisian untuk memproses data-data bahasa dengan cerdas. Ketika kecerdasan buatan muncul pada dekad 1960-an, bidang lingusitik pengiraan menjadi satu subbahagian kecerdasan buatan yang berkenaan dengan pemahaman peringkat manusia dan penghasilan bahasa-bahasa sejadi.
Supaya dapat menterjemahkan sebuah bahasa ke dalam bahasa yang lain, pemahaman sintaksis kedua-dua bahasa, sekurang-kurangnya pada tahap morfologi (sintaksis kata) dan ayat-ayat lengkap, telah diperhatikan. Untuk memahami sintaksis, seseorang harus juga memahami semantik perbendaharaan kata, serta juga sedikit sebanyak tentang pragmatik yang berkenaan dengan bagaimana bahasa digunakan. Oleh itu, apa yang bermula sebagai suatu usaha untuk menterjemahkan bahasa telah berkembang menjadi sebuah disiplin yang menumpukan pada pemahaman bagaimana mewakili dan memproses bahasa-bahasa sejadi melalui komputer.
Darjah Mahkota Johor Yang Amat Mulia

Dato’ Sri Paduka Mahkota Johor

Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (S.P.M.J) (Grand Commander) mengandungi seutas kalung (collar) diperbuat daripada emas dan enemel berbentuk rantai. Pada rantai ini terdapat enam lambang bulan dan bintang, serta berangkai dengan nama para sahabat Nabi Muhammad S.A.W., iaitu Abu Bakar, Umar, Uthman dan Ali yang diukir dalam tulisan Jawi. Di hadapan darjah tertera nama Nabi Muhammad S.A.W. kiri dan kanan dalam tulisan Jawi, disilangi dengan Cogan Agama di kiri dan Cogan Alam di kanan yang diapit ukiran dua ekor harimau. Di bahagian atasnya terukir lambang mahkota dan di bawahnya tertera cogan kata bertulisan Jawi “Kepada Allah Berserah”. Penulisan ini membuktikan pegangan Almarhum Sultan Abu Bakar kepada agama Islam.
Ia membawa gelaran Dato' bagi lelaki, isteri penerima, Datin dan bagi penerima wanita pula, ia membawa gelaran Datin Paduka dan tiada gelaran bagi suami penerima wanita.
Selain itu, bintang besar (breast badge) yang berukuran 90 mm, diperbuat daripada perak dengan lima pecahan berbentuk gelombang api, serta lambang bulan dan bintang emas di antara pecahan itu. Di bahagian tengah diukir dengan nama Nabi Muhammad S.A.W. bertulisan Jawi, manakala di bawahnya ada lambang mahkota yang di kelilingi enamel berwarna biru, dengan bahagian atasnya ditulis cogan kata bertulisan Jawi, “Kepada Allah Berserah”.
Bintang kecil (sash badge) diperbuat daripada perak mempunyai lima pecahan, beukuran 58 mm diameter. Kain selempangnya berwarna kuning dan berjalur biru di tengahnya, serta berukuran 86 mm lebar turut melengkapi darjah ini.

Dato’ Paduka Mahkota Johor

Darjah Mahkota Johor Yang Amat Mulia Pangkat Kedua, Dato’ Paduka Mahkota Johor (D.P.M.J) (Commander) serupa dengan bintang besar pangkat pertama tetapi bulan bintangnya diperbuat daripada perak, serta satu bintang kecil (neck badge) berukuran 58 mm diamter dan kain pitanya berwarna kuning berjalur biru di tengahnya yang berukuran 50 mm lebar.
Ia membawa gelaran Dato' bagi lelaki, isteri penerima, Datin dan bagi penerima wanita pula, ia membawa gelaran Datin Paduka dan tiada gelaran bagi suami penerima wanita.

Setia Mahkota Johor

Darjah Mahkota Johor Yang Amat Mulia Pangkat Ketiga, iaitu Setia Mahkota Johor (S.M.J) (Companion) mengandungi bintang kecil (breast badge) dengan pita (breast ribbon) kuning berjalur biru di tengahnya dan berukuran selebar 38 mm. Tiada gelaran bagi penerima darjah ini.
Geografi Filipina

Filipina merupakan gugusan pulau yang terdiri daripada sekitar 7,641 buah pulau dengan jumlah keluasan, termasuk jasad air dalaman, sebanyak 343,448 kilometer persegi (132,606 bt²). Garis tepi laut sepanjang 36,289 kilometer (22,549 mi) menjadikan Filipina negara kelima terpanjang garis pantai di dunia. Filipina terletak antara longitud 116° 40', dan 126° 34' T dan latitud 4° 40' dan 21° 10' U, bersempadan dengan Laut Filipina di timur, Laut China Selatan di barat, dan Laut Sulawesi di selatan. Pulau Borneo terletak beberapa ratus kilometer di barat daya sementara Taiwan terletak terus di utara. Kepulauan Maluku dan Sulawesi terletak di selatan barat daya sementara Palau terletak di timur Filipina.
Kebanyakan pulau bergunung dilitupi hutan hujan tropika dan berasal dari gunung berapi. Gunung tertinggi ialah Gunung Apo. It measures up to 2,954 meter (9,692 ft) above sea level and is located on the island of Mindanao. Kedalaman Galathea di Jurang Filipina adalah titik paling dalam di negara dan ketiga paling dalam di dunia. Jurang tersebut terletak di Laut Filipina.
Sungai terpanjang ialah Sungai Cagayan di Luzon utara. Teluk Manila, di mana letaknya ibu negara Manila, bersambung dengan Laguna de Bay, tasik terbesar di Filipina, melalui Sungai Pasig. Teluk Subic, Teluk Davao, dan Teluk Moro antara teluk-teluk terpenting yang lain. Selat San Juanico memisahkan pulau-pulau Samar dan Leyte tetapi diseberangi oleh Jambatan San Juanico.
Terletak di pinggir barat lingkaran api Pasifik, Filipina banyak mengalami gempa bumi dan letusan gunung berapi. Penara Benham di timur dalam Laut Filipina merupakan kawasan dasar laut yang aktif dengan pembenaman tektonik. Sekitar 20 buah gempa bumi dicatat sehari, tetapi kebanyakannya terlalu lemah untuk dirasai. Gempa bumi besar terakhir ialah gempa bumi Luzon 1990.
Terdapat banyak gunung berapi yang aktif seperti Gunung Mayon, Gunung Pinatubo, dan Gunung Taal. Letusan Gunung Pinatubo pada Jun 1991 menyebabkan letusan tanah terbesar di dunia pada abad ke-20. Bukan semua ciri-ciri geografi utama bersifat pemusnah. Antara tinggalan indah daripada gangguan geografi ialah Sungai Bawah Tanah Puerto Princesa, di mana tempatnya mewakili habitat untuk pemeliharaan biodiversiti, malah juga terdapat ekosistem selengkap gunung hingga laut dan antara hutan-hutan terpenting di Asia.
Disebabkan banyaknya gunung berapi, banyak mendapan mineral di Filipina. Dianggarkan bahawa Filipina mempunyai mendapan emas kedua terbesar di dunia selepas Afrika Selatan, dan salah satu mendapan tembaga terbesar di dunia. Ia juga kaya dengan nikel, kromit dan zink. Sungguhpun demikian, pengurusan lemah, penduduk terlalu padat serta kesedaran alam telah menyebabkan sumber mineral ini kurang dieksploitasi. Tenaga geoterma merupakan hasil aktiviti gunung berapi yang berjaya dimanfaatkan oleh Filipina. Filipina ialah pengeluar geoterma kedua terbesar selepas Amerika Syarikat, dengan 18% keperluan elektrik negara dipenuhi oleh kuasa geoterma.
Hillgroven

Hillgroven merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Cilopang

Poskod

Poskod yang digunakan di Cilopang adalah 45363. Terdapat buah desa di dalam daerah kecamatan Cisitu.
Masjid Jumhuriyyah

Latar belakang

Masjid Jumhuriyyah terletak di kedudukan Latitud 3 darjah, 4 minit, 56.7 saat Utara dan Longitud 101 darjah, 38 minit, 14.6 saat Timur. Arah kiblatnya adalah pada 292 darjah, 34minit, 11 saat.
Kampung Seberang Pumpong

Poskod

Poskod yang digunakan di Kampung Seberang Pumpong, Alor Setar, Kedah adalah 05150.
Bienvillers-au-Bois

Bienvillers-au-Bois merupakan sebuah komun di jabatan Pas-de-Calais di utara Perancis.
Notre-Dame-de-Gravenchon

Notre-Dame-de-Gravenchon ialah komun di jabatan Seine-Maritime dan di kawasan Haute-Normandie di utara Perancis.
Filem Smile, 2005

Pelakon

Filem ini turut disertai oleh beberapa orang pelakon terkenal, antaranya adalah Mika Boorem, Yi Ding, Sean Astin

Ringkasan

Diperkenalkan pada peluang sukarelawan dengan Program Hadiah Doktor, Katie (Mika Boorem) mendaftar untuk perjalanan ke China, di mana dia bertemu Lin (Yi Ding), seorang gadis yang dia berkongsi hari jadi. Lin mempunyai kecacatan muka yang tidak menggalakkan dia menunjukkan muka, tetapi persahabatannya dengan Katie membantu beliau mula melihat kehidupan dengan cara yang baru.
Zaman Penjelajahan

Zaman Penemuan atau Zaman Penjelajahan merujuk kepada zaman yang bermula pada kurun ke-15 bila mana bangsa Eropah mula menjelajah dunia melalui lautan untuk mencari rakan dagang dan barang perdagangan. Barang perdagangan bernilai yang dicari termasuk emas, perak dan rempah ratus. Bangsa Eropah Barat menggunakan teknologi pelayaran kapal untuk mencari jalan perdagangan ke Asia untuk rempah yang bernilai yang pada masa itu dimonopoli oleh kuasa di Mediterranean.
Kharsawan

Demografik 2001

Menurut bancian India pada tahun 2001, Kharsawan memiliki bilangan penduduk seramai 6,790. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kharsawan memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 59% lelaki dan 41% wanita mampu membaca. 17% dari populasi berusia di bawah 6 tahun. (2001)
Sundarakanda

Sundarakanda adalah kitab kelima Ramayana. Dalam kitab ini diceritakan bagaimana sang Hanuman datang ke Alengkapura menyelidik keadaan Dewi Sita dan membakar kota Alengkapura karena iseng.
Bandar Sungai Chik

Pentadbiran

Bandar Sungai Chik merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Ulu Selangor.
Kampung Tualang, Baling

Poskod

Poskod yang digunakan di Kampung Tualang, Baling, Kedah adalah 09100.
Kau Kupilih

KAU KUPILIH

KAU KUPILIH adalah i-Novel ketiga yang dihasilkan oleh Maharatu Rafidah Mohamad yang diterbitkan oleh Eyeroom editor & publisher pada tahun 2012. i-Novel ini telah memenangi The First i-Novel Romance Sold in 10,000 units in One Week on Eyeroom editor & publisher SellerTable. i-Novel Kau Kupilih ini mengisahkan Engkau Rafael Asfar terpaksa berdepan dengan sepuluh orang wanita yang harus mengikuti pelbagai cabaran dan halangan yang telah ditetapkan di dalam kata perjanjian areah datuknya, dua tahun lalu di hadapan seluruh ahli keluarga.
Namun, hanya empat orang wanita sahaja yang akan berentap di pentas akhir untuk bergelar jutawan dengan memiliki 1 Juta Pound Sterling dan menjadi isteri kepada pewaris tunggal Keluarga Emas. Yang pasti, hanya seorang yang berjaya membuatkan dia memilihnya untuk memenangi cinta dari seorang lelaki jutawan dan menawan. Namun tidak menyedari, Engkau Rafael Asfar sendiri telah terperangkap dalam permainan kata janji arwah datuknya itu apabila dia mula menyukai salah seorang daripada sepuluh wanita itu yang bernama Syita Najmiyyah.
Syita Najmiyyah seorang wanita yang dipandang naïf dan bodoh kerana mendapat 9G dalam SPM dan hanya mampu menjadi pekerja pembersih di sebuah kilang namun sebenarnya Syita Najmiyyah memilih 180 kecerdasan IQ yang tidak dimiliki oleh mana-mana manusia.
Ibu kepada Engkau Rafael Asfar amat menyukai Syita Najmiyyah dan sanggup melakukan sesuatu agar Syita Najmiyyah memenangi dalam pertandingan tersebut namun Syita Najmiyyah menolaknya. Ibu saudara dan nenek Engkau Rafael Asfar juga memiliki komplot mereka sendiri untuk memenangi pertandingan itu sedangkan Engkau Rafael Asfar sebenarnya sudah pun memilih siapakah pemenangnya di dalam permainan kata janji arwah datuknya itu walaupun pada hakikatnya, pemenang itu sudah pun ditentukan oleh arwah datuknya sendiri. Ia telah diterjemahkan ke dalam lima bahasa iaitu Bahasa Inggeris British, Bahasa Inggeris, Bahasa Perancis, Bahasa Itali dan Bahasa Jerman.
Rebecca Romijn

Permulaan hidup

Romijn (sebutan sebagai "Ro-maine") dilahirkan di Berkeley, California hasil perkongsian hidup oleh Jaap Romijn dan Elizabeth Kuizenga. Bapanya merupakan bumiputera Barneveld, seorang berdarah Belanda dan ibunya merupakan generasi kedua Belanda Amerika.  Kedua-dua ibu bapanya bertemu ketika bapanya belajar di Eropah. Datuk Romijn (sebelah ibu), Dr. Henry B. Kuizenga, merupakan menteri Presbyterian dan profesor seminari. Semasa belajar muzik di Universiti California, Santa Cruz, beliau terbabit dalam peragaan fesyen [[model dan berhijrah ke Paris, Perancis untuk lebih dari dua tahun.

Kerjaya

Romijn pernah menghiasi Sports Illustrated untuk isu pakaian mandi dan untuk Victoria's Secret. Beliau juga pernah menjadi hos untuk MTV menerusi House of Style bermula 1998 sehingga 2000. Romijn seorang yang fasih dalam Bahasa Belanda dan Bahasa Perancis. Beliau juga pernah disenaraikan antara wanita tercantik oleh majalah Maxim (2003-2006), AskMen.com (2001-,2003, 2005-2006) dan FHM]' (2000-2005)
Pada tahun 2000 beliau ditawarkan berlakon menerusi filem X-Men, sebagai "Mystique"; beliau meneruskan watak terbabit menerusi lanjutan filem tebabit X2:X-Men United pada 2003, dan juga X-Men: The Last Stand (2006). Beliau juga pernah membintangi filem seperti Rollerball (2002), The Punisher (2004), dan Godsend. Beliau memegang watak utama dalam siri TV Pepper Dennis.
Pada Januari 2007, Romijn membuat penampilan sulung menerusi siri terbitan ABC, Ugly Betty as a full time regular. Beliau memegang watak seorang lelaki yang telah menukar jantina, Alexis Meade.

Kehidupan peribadi

Romijn merupakan penganut Katholik. Beliau mengahwini pelakon John Stamos pada 19 September 1998. Sepanjang tempoh perkahwinan itu, beliau senang menggunakan nama Rebecca Romijn-Stamos dalam kehidupan peribadi dan kerjayanya. Pasangan ini mengesahkan perpisahan pada 12 April 2004 dan disahkan bercerai pada 1 Mac 2005.
Romijn pernah ditanya oleh majalah Elle pada April 2002 samaada pembikinan Femme Fatale telah memberi beliau idea tentang seksualiti beliau dan beliau menjawab beliau lega beliau seorang yang mempunyai seksualiti yang normal walaupun pada awal dua puluhan beliau risau jika beliau tertarik dengan kaum sejenisnya.("You know, in my early twenties I wondered if I was interested in women and so I kind of, well ... did my homework. And it turns out I'm pretty straight".) Pada September 2005, Romijn dan pelakon Jerry O'Connell mengumumkan pertunangan mereka.
Tarian Lansaran

Tarian Lansaran merupakan tarian traditional suku kaum Murut. Tarian lansaran ini biasanya ditarikan di lantai khas yang berukuran kira-kira 81 kaki persegi yang dibina di tengah-tengah rumah panjang yang diperbuat menggunakan kayu bulat. Kayu bulat dipasang berlapis-lapis secara khusus supaya boleh melantun seperti "spring".
Di atasnya tarian lansaran dilakukan oleh kumpulan penari lelaki dan perempuan dengan pakaian tradisional warna hitam dan hiasan manik-manik yang berwarna-warni, kaum lelaki memakai topi berbulu burung serta pakaian diperbuat daripada kulit kayu bercampur kain berwarna.
Penari tarian ini membuat bulatan sambil melonjak-lonjak di atas lantai lansaran dengan diringi oleh bunyi hentakan susunan kayu bulat di bahagian bawah lantai lansaran, sambil itu penari lelaki akan melonjak ke atas untuk mencapai "kinkilat" (singkowoton) yang digantung di bahagian atas sambil bersorak tanda gagah.
Kemuncak tarian lansaran ialah berbalas-balas pantun tanda mengeratkan lagi tali silaturahim antara mereka. Pada masa lalu tarian itu diadakan bagi menyambut kepulangan para pahlawan yang telah mencapai kemenangan setelah bertarung di medan pertempuran.